VIDES KONSULTATĪVĀ PADOME

biedrība „Baltijas Vides forums”, nodibinājums „Latvijas Dabas fonds”, nodibinājums „Vides Izglītības fonds”, nodibinājums „Pasaules Dabas fonds”, biedrība „Latvijas Ornitoloģijas biedrība”, biedrība „Vides fakti”, nodibinājums „Ķemeru Nacionālā parka fonds””, biedrība „Vides aizsardzības klubs”, biedrība „Latvijas Makšķernieku asociācija”, biedrība „Latvijas ezeri”, biedrība „Zaļā brīvība”, biedrība „Ekodizaina kompetences centrs”, biedrība „Vides vārds” , biedrība „Latvijas Botāniķu biedrība, biedrība „Latvijas Biškopības biedrība”, ,Purvu un ezeru izpētes centrs, biedrība „Latvijas Atkritumu saimniecības asociācija”, biedrība „Baltijas krasti”, biedrība „Zero Waste Latvija”, biedrība „Latvijas Vides pārvaldības asociācija”., nodibinājums “Teiču dabas fonds”.

**Rīga, Peldu iela 26/28, LV-1494**

24.09.2021.

Nr.1-25

**Latvijas Republikas 13.Saeimas**

**deputātiem**

saeima@saeima.lv

info@saeima.lv

**Latvijas Republikas Saeimas juridiskajam birojam**

Dina.Meistere@saeima.lv

**Sanitai Terēzai Ozoliņai:** Sanita.Tereza.Ozolina@saeima.lv

**Vides aizsardzības un reģionālās attīstības ministrijai**

pasts@varam.gov.lv,

***Priekšlikumi likumprojektam “Grozījumi Medību likumā”***

***(1027/Lp13) 3.lasījumam.***

Vides konsultatīvā padome (VKP) ir regulāri piedalījusies likumprojekta “Grozījumi Medību likumā” (1027/Lp13) apspriešanā un virzībā Saeimā līdz 3.lasījumam.

Respektējot likumprojekta iesniedzēju intereses un Tautsaimniecības, agrārās, vides un reģionālās politikas komisijā nolemto, VKP lūdz izvērtēt līdz šim mazāk diskutētos aspektus un atbalstīt priekšlikumus, kas attiecas uz īpaši aizsargājamo dabas teritoriju (ĪADT) apsaimniekošanu, konkrēti – medībām nacionālajos parkos un dabas rezervātos. Tie būtu:

1. Redakcionālas nepilnības  Medību likuma esošā 20.panta ceturtās daļas formulējumā, –ir aizmirsti putni un nav loģikas noteikt medību ierobežojumus, ja tie jau ir noteikti (“ir spēkā”):

*(4) Īpaši aizsargājamās dabas teritorijās, kurās ir spēkā medību ierobežojumi, savvaļas sugu zīdītāju skaita regulēšanas pasākumus nosaka attiecīgos īpaši aizsargājamās dabas teritorijas individuālos aizsardzības un izmantošanas noteikumos.*

**1. priekšlikums.**

Ierosinām 20.panta ceturtās daļas redakciju izteikt precīzāk:

***(4) Īpaši aizsargājamās dabas teritorijās, kurās ir nepieciešami medību ierobežojumi, medību kārtību nosaka attiecīgos īpaši aizsargājamās dabas teritorijas aizsardzības un izmantošanas noteikumos.***

* Ne visās ĪADT ir nepieciešamība regulēt savvaļas sugu dzīvnieku skaitu un noteikt speciālus pasākumus. Ir jānosaka cita medību kārtība pēc būtības - atkarībā no medību nepieciešamības.
* Pēc piekritības ĪADT faunas (t.sk. medību dzīvnieku) izmantošanas kompetencei ir jābūt VARAM institūcijā, kam būtu jānodrošina konkrēto rīcību organizēšana postījumu vietās, bez plānveida nomedīšanas limita noteikšanas visai ĪADT.

**2. priekšlikums.**

papildināt 20.panta otro daļu un izteikt sekojošā redakcijā:

***(2) Medījamo dzīvnieku populācijas stāvokli novērtē Valsts meža dienests, bet nacionālajos parkos un dabas rezervātos to veic dabas teritoriju pārvaldes institūcija.***

**3. priekšlikums.**

papildināt 20.panta trešo daļu un izteikt sekojošā redakcijā:

***(3)*** ***Medījamo dzīvnieku populācijas stāvokli novērtē un pieļaujamo nomedīšanas apjomu nosaka atbilstoši zemkopības ministra apstiprinātai metodikai, savukārt nacionālajos parkos un dabas rezervātos nomedīšanas apjomu neplāno, bet medību nepieciešamību nosaka pārvaldes institūcija tikai dzīvnieku izraisīto apdraudējumu vietās, ja nav izmantojami citi aizsardzības līdzekļi.***

Lai nebūtu jāveido, jāreģistrē medību iecirknis ĪADT, kur medības tiek pielietotas tikai postījumu novēršanai, ierosinām:

**4. priekšlikums**.

 papildināt  LikumprojektaNr.1027/Lp13 tabulas nr.p.k. **2.** Juridiskā biroja priekšlikuma redakciju ar jaunu apakšpunktu:

 ***d) nacionālajos parkos un dabas rezervātos.***

Priekšlikumu izteikt sekojošā redakcijā:

 *“(3) Medīt aizliegts:*

*3) vietās, kur nav reģistrēts medību iecirknis, izņemot:*

*a) nelimitēto medījamo dzīvnieku medības, kurās piedalās medību tiesību īpašnieks vai tā rakstveidā pilnvarota persona;*

*b) nelimitēto medījamo dzīvnieku medības publiskajās ūdenstilpēs un to tauvas joslā;*

*c) ievainota medījamā dzīvnieka izsekošanu;*

*d)* ***nacionālajos parkos un dabas rezervātos****.”*

Ar cieņu,

Juris Jātnieks

Vides konsultatīvās padomes priekšsētājs

Sagatavotājs: Andis Liepa, andis@kemerunacionalaisparks.lv, mob. 29136137

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU